Վարազդատ Ավետիսյան

**Վարազդատ Սմբատի Ավետիսյան** (), հայ խորհրդային զինվորական, Հայրենական մեծ պատերազմի մասնակից, ԽՍՀՄ փառքի շքանշանի ասպետ, 71-րդ առանձին հետախուզական վաշտի սերժանտ։ Ստալինգրադից հասել է մինչև Բեռլին։ ԽՍՀՄ փառքի 3 աստիճանի շքանշանակիր

## Մասնակցությունը ՀՄՊ-ին
1944թ. հուլիսին՝ Խորհրդային Ուկրաինայի Սմիդինի գյուղի ազատագրման մասնակից:
1944թ. սեպտեմբերին՝ Լեհատանի Մենձիլեսի գյուղի ազատագրման մասնակից:
1945թ. հունվարին՝ Լեհաստանի Տորնի քաղաքի ազատագրման մասնակից:
1945թ. փետրվարին՝ Զանգեմյուլ կայարանի ազատագրման մասնակից:
1945թ. մայիսից՝ 71-րդ հետախուզական վաշտի հետախույզ:

### Հերոսական արարքները
1944 թ․ հուլիսի 18-ից 22-ը հարձակողական մարտերի ժամանակ Ավետիսյանը մի քանի անգամ աչքի է ընկել հերոսական արարքներով: Սմիդին գյուղի համար մղվող մարտերում առաջինն է մխրճվել հակառակորիդ տարածք, շարքից հանել գնդացիրը և գերի վերցրել 3 զինվորի: Արևմտյան Բուգ գետի մերձակայքում մարտերի ժամանակ հայտնաբերվել է թշնամու թաքնված կրակակետը ուղղորդելով հրաձիգների դասակի: Հուլիսի 26-ին դասակի զինվորներով հետ է մղել թշնամու 3 հակագրոհ և անձամբ ոչնչացրել մի քանի զինվորի: 
75-րդ հրաձգային դիվիզիայի 1944 թ․ օգոստոսի 17-ի №113 հրամանով Վարազդատ Ավետիսյանը պարգևատրվել է 3-րդ աստիճանի Փառքի շքանշանով:

1944 թ․ սեպտեմբերի 10-ին Լեհաստանի Մենձիլես բնակավայրի մոտակայքում մասնակցելով հետախուզական մարտերի, սերժանտ ԱվետիսյանՆ առաջինն է ներխուժել ֆաշիստների առաջնագիծ և վերացրել մի քանի զինվորի` նռնակներով պայթերցել գնդացրային կրակակետը: 
47-րդ բանակի 1944 թ, հոկտեմբերի 21-ի №172 հրամանով պարգևատրվել է 2-րդ աստիճանի Փառքի շքանշանով:

1945 թ․ հունվարի 17-ին հետախուզական խմբի կազմում ներուժել է թշնամու թիկունք, նռնակներով պայթեցրել է հակառակորդի զրահամեքենան անձնակազմով և ավտոմատով ոչնչացրել է 8 հիտլերականների: Հունվարի 18-ին Լեհաստանի Տորն քաղաքի համար մղվող մարտերում առաջինն է սկսել հարձակումը, նռնակներով ոնչացրել 2 ականանետի հաշվարկ, որոնք գնդակոծում էին զորքերին սահմանափակելով տեղաշարժը: Փետրվարի 1-ին ներխուժել է թշնամու թիկունք և տեղորոշել հակառակորդի կրակակետերը, գերմանացի կապավորի հետ ձեռնամարտի ժամանակ վիրավորվել է: 
ԽՍՀՄ գերագույն խորհրդի 1945 թ․ մայիսի 31-ի որոշմամբ մարտական առաջադրանքները օրինակելի ձևով կատարելու համար և մարտերում ցուցաբերած խիզախության համար պարգևատրվել է 1-ին աստիճանի Փառքի շքանշանով:

## Հետպատերազմյան կենսագրություն
1946 թվականին զորացրվել է։
Բնակվել է Բաքվում, աշխատել է 12-րդ միլիցիոներական բաժնում։  Կյանքի վերջին տարիները բնակվել է Բելոռուսում, Վիտեբսկի մարզի Բոչեյկովո գյուղում: Մահացել է 1990 թ. հունիսի 23-ին: Հուղարկավորված է Կլեշչինո գյուղի գերեզմանատանը:

## Ձեռքբերումներ
* 1944 թ. օգոստոսի 17-ին՝ Փառքի երրորդ աստիճանի շքանշան:
* 1944 թ. հոկտեմբերի 21-ին՝ Փառքի երկրորդ աստիճանի շքանշան:
* 1945 թ. մայիսի 31-ին՝ Փառքի առաջին աստիճանի շքանշան:

## Արտաքին հղումներ
* ՀԱՅԱԶԳ ՀԻՄՆԱԴՐԱՄԻ ՀԱՆՐԱԳԻՏԱՐԱՆ կայքում
* Երկրի հերոսներ կայքում Герои страны

## Գրականություն
* Ով ով է. հայեր(կենսագրական հանրագիտարան:Երկու հատորով),ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ,Երևան,Հայկական հանրագիտարան հրատ.,Հ.1,Աբալյան-Ղուշչյան,2005:
*  Մելիքսեթյան Հ.ՈՒ., Սահակյամ Մ.Գ., Փառքի շքանշանի հայ ասպետները, Երևան, 1982
* Кавалеры ордена Славы трёх степеней: Краткий биографический словарь / Пред. ред. коллегии Д. С. Сухоруков. — М.: Воениздат, 2000. — 703 с. — 10 000 экз. — ISBN 5-203-01883-9.
* Полные кавалеры ордена Славы. Биографический словарь. Т. 1. М.: Воениздат, 2010
* Провалинский М. Кавалеры солдатского ордена. Баку, 1975. С. 56—58

## Ծանոթագրություններ

 

Կատեգորիա:Հայրենական մեծ պատերազմի հայ մասնակիցներ
Կատեգորիա:Փառքի շքանշանի հայ ասպետներ (ԽՍՀՄ)